В изпълнение на чл. 8, ал. 4 от *Наредбата за условията и реда за извършване на екологична оценка* (Наредбата за ЕО), във връзка с постъпила документация в Регионална инспекция по околната среда и водите – Враца (РИОСВ – Враца) за “Проект за Изменение на Общ устройствен план (ОУП) на община Мездра за поземлени имоти с идентификатори 78135.100.48, 78135.82.219, 78135.57.95, 78135.84.97, 78135.84.459, 78135.84.460, 78135.79.452, 78135.83.81, 78135.83.483, 78135.83.489 и 78135.134.492, по кадастралната карта и кадастралните регистри (КККР) на землището на с. Царевец, община Мездра, обл. Враца, с цел предвиждане на устройствена зона „Предимно производствена- Пп“, възложител: Община Мездра, РИОСВ – Враца информира за следното:

**І. По отношение на изискванията на глава шеста от Закона за опазване на околната среда:**

- Съгласно действащия Общ устройствен план на община Мездра, одобрен с Решение № 443 на Общински съвет – Мездра от Протокол № 31 на 14.12.2017г., обнародван в ДВ бр. 7 от 19.01.2018 г., обхвата на разработката се намира извън строителните граници на населеното място и попада в устройствена зона с Трайно предназначение на територията „Земеделска“.

- Представено е Задание по чл.125 от Закона за устройство на територията за изработване на горепосочения проект за частично изменение на ОУП на община Мездра – по отношение на всеки обект (три броя). Заданията са разработени във връзка с инвестиционни намерения за изграждане на фотоволтаични централи за производство на електрическа енергия, както и на прилежащата техническа инфраструктура за присъединяване на централата към електропреносната мрежа. В одобрените задания (от общински съвет Мездра) е указано: „Зоната да се определи само за тези части от имотите, които са допустими и подходящи за реализиране на инвестиционното намерение“.

- След влизане в сила на Изменението на ОУП на община Мездра ще бъде изработен ПУП-ПЗ, зоните и параметрите на застрояване, отговарящи на нормите за проектиране. Зоната с бъдещ устройствен режим за ползване и застрояване, в зависимост от специфичното предназначение на частичното изменение на ОУПО ще бъде Предимно производствена зона (Пп). Общински съвет Мездра в Решение № 23, 24 и 25 към Протокол № 3/21.12.2023г. допуска възлагане на ПУП-ПЗ за промяна предназначението на земеделска земя за изграждане на съответната „Фотоволтаична електроцентрала“ в съответния териториален обхват ведно със схема за присъединяване на имота към електроразпределителната и преносна мрежа. С плана за застрояване да се определи Предимно производствена зона (Пп), със следните пределно допустими показатели за зоната по ОУПО Мездра: макс.плътност на застрояване Пз - до 80%; макс.Кинт - до 2,5; мин.Озеленена площ - Оз минимум 20%; максимална височина на застрояване- 15м.

- Настоящото изменение на Общ устройствен план на община Мездра е във връзка с осъществяване на инвестиционна инициатива за изграждане и експлоатация на три броя фотоволтаични централи - с инсталирана мощност съответно до 58 МW, до 61 MW, до 63 MW за производство на електрическа енергия.

- Общински съвет Мездра в Решение № 25 към Протокол № 3/21.12.2023г. реши:

Разрешава изработването на изменение на ОУПО- Мездра за промяна на устройствената зона като „предимно производствена зона", допускаща реализиране на обекти на техническата инфраструктура „Фотоволтаични електроцентрали“ в обхвата на ПИ 78135.57.95, 78135.100.48 и 78135.82.219 в землището на с. Царевец.

Одобрява заданието по чл. 125 от ЗУТ за изменение на ОУП на община Мездра в горепосочения обхват.

Дава предварително съгласие за промяна предназначението на земеделска земя от общинския поземлен фонд за ,.Фотоволтаична електроцентрала с мощност до 58 MW“.

- Общински съвет Мездра в Решение № 24 към Протокол № 3/21.12.2023г. реши:

Разрешава изработването на изменение на ОУПО- Мездра за промяна на устройствената зона като „предимно производствена зона", допускаща реализиране на обекти на техническата инфраструктура „Фотоволтаични електроцентрали“ в обхвата на ПИ 78135.84.97, 78135.84.459 и 78135.84.460 в землището на с. Царевец.

Одобрява заданието по чл. 125 от ЗУТ за изменение на ОУП на община Мездра в горепосочения обхват.

Дава предварително съгласие за промяна предназначението на земеделска земя от общинския поземлен фонд за „Фотоволтаична електроцентрала с мощност до 61 MW.

- Общински съвет Мездра в Решение № 23 към Протокол № 3/21.12.2023г. реши:

Разрешава изработването на изменение на ОУПО- Мездра за промяна на устройствената зона като „предимно производствена зона", допускаща реализиране на обекти на техническата инфраструктура „Фотоволтаични електроцентрали“ в обхвата на 78135.79.452, 78135.83.489, 78135.83.483, 78135.134.492 и 78135.83.81 в землището на с. Царевец.

Одобрява заданието по чл. 125 от ЗУТ за изменение на ОУП на община Мездра в горепосочения обхват.

Дава предварително съгласие за промяна предназначението на земеделска земя от общинския поземлен фонд за „Фотоволтаична електроцентрала с мощност до 63 MW“.

- Не се предвижда захранване с вода.

- Поземлените имоти граничат с път от общински пътища, от които ще се осъществява транспортния достъп, поради което не се налага проектиране и изграждане на нови пътища.

По повод гореизложеното, Ви уведомявам, че така заявеният проект за изменение на ОУП на община Мездра в посочения обхват, попада в обхвата на т.9.1. на Приложение № 2 от Наредбата за ЕО. На основание чл. 85, ал. 2 от Закона за опазване на околната среда и съгласно разпоредбата на чл. 2, ал. 2, т. 1 от Наредбата за ЕО подлежи на процедура по преценяване на необходимостта от извършване на екологична оценка (ЕО).

Предвид разпоредбата на чл. 84, ал. 1 от ЗООС и чл. 4, т. 2 от Наредбата за ЕО компетентен орган за провеждане на процедурата по ЕО и постановяване на Решение за преценяване на необходимостта от извършване на ЕО е Директорът на РИОСВ - Враца.

На основание чл. 81, ал. 3 от ЗООС, процедурата по ЕО се извършва едновременно с изготвянето на плана и завършва преди одобряването му, като Решението за преценяване на необходимостта от извършване на ЕО е задължително условие за последващо одобряване на плана.

Предвид изисканото по служебен ред и получено в РИОСВ - Враца (вх. № ОВОС-ЕО-124-(2) от 09.04.2024г.) становище на Басейнова дирекция “Дунавски район” с изх. № ПУ-01-254-(1)/09.04.2024г. (копие от което Ви предоставям за съобразяване):

- Реализирането на горепосочения план е *допустимо*:

-Допустимо *спрямо*  целите за постигане на добро състояние на водите, определени в ПУРБ 2016-2021 г в Дунавски район, при спазване на законовите изисквания и мерките, посочените в настоящото становище и не се достига нивото на подземните води, респективно- водоносния хоризонт на ПВТ, при монтажа на конструкцията.

-Допустимо *спрямо* ПУPH 2022 - 2027 г.

- Имотите, обект на Плана, *не попадат* в райони със значителен потенциален риск от наводнения (РЗПРН), утвърдени от Министъра на околната среда и водите със Заповед РД- 804/10.08.2021 г.

- Към настоящия момент имотите, обект на Плана, *не попадат* в:

В границите на СОЗ, определени по реда на *Наредба № 3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточници за минерални води. използвани за лечебни, профилактични, питейни и хигиенни нужди.*

Буферна зона (с радиус 1 000 м) около водовземни съоръжения за питейно- битово водоснабдяване, без определени СОЗ, за които е необходимо спазване на ограничения в буферни зони, съгласно *Приложение 1 към Национален каталог от мерки към ПУРБ*.

- Реализирането на горепосочения план е *допустимо* при спазване на мерките и законовите изисквания, посочени в настоящото становище и при условие, че при бъдещ монтаж на конструкцията на фотоволтаичните панели не се достига нивото на подземните води, респективно - водоносния хоризонт на ПВТ.

**ІІ. По отношение на изискванията на чл.31 от Закона за биологичното разнообразие (ЗБР):**

След направената проверка за местоположението на посочените в уведомлението имоти, се установи, че така заявеното изменение на ОУП на община Мездра, свързано с имоти в земл. на с. Царевец не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположените защитени зони са: BG0001014 "Карлуково" за опазване на природните местообитания и на дивата флора и фауна, обявена със Заповед № РД-329 от 31.03.2021г. на МОСВ (обн. ДВ, бр.53 от 25.06.2021г.) - на 4,7 км (от п.и. 78135.100.48) и BG0000332 "Карлуковски карст" обявена със Заповед № РД-788/29.10.2008г. на министъра на околната среда и водите (обн. ДВ, бр. 105/2008 г.) - на 5,7 км.

Проектът за изменение на ОУП на община Мездра попада под разпоредбите на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл.31, ал. 4, във връзка с ал. 1 от Закона за биологичното разнообразие.

/12.04.2024 г./